Gabriela Cristea are probleme chiar înainte de Paște. Vedeta și-a cerut public scuze pentru toate cele întâmplate. Unele persoane însă nu s-au lăsat înduplecate și au lansat acuzații dure la adresa ei.
Pe lângă cariera pe care o are în televiziune, Gabriela Cristea s-a apucat să facă și cozonaci. Produsele sale au generat mare interes în mediul online, iar comenzile au început să curgă, în ciuda prețurilor destul de piperate.
Se pare însă că vedeta nu s-a mobilizat chiar atât de bine. Aceasta a anunțat public pe internet că nu va putea onora toate comenzile pe care le are, deși mai este foarte puțin timp până la Paște.
Gabriela Cristea spune că deși comenzile au fost gata, o parte dintre ele au rămas într-un depozit, având în vedere că unele companii de curierat nu au funcționat. Chiar dacă mulți nu își primesc comenzile acum, vedeta promite că aceste colete vor ajunge de săptămâna viitoare.
Totodată, ea și-a cerut public scuze tuturor persoanelor care au fost dezamăgite. Gabriela Cristea a mai adăugat că a muncit ore în șir în ultimele zile, însă din păcate nu se mai poate face nimic.
„Astăzi am fost foarte supărată. În ciuda faptului că am reușit să facem toate comenzile pe care voi le-ați trimis, din păcate, unele dintre ele stau într-un depozit la curier. Ceea ce pentru vor ar fi trebuit să fie un cozonac, care o să lipsească acum de pe masa de Paște, pentru noi înseamnă bani pierduți, muncă aruncată la gunoi, precum și produse aruncate la gunoi. (…)
Da, am avut probleme cu firmele de curierat. Problema este că noi avem produse care sunt în termen de valabilitate. Cu siguranță vor ajunge săptămâna viitoare la voi și sper ca atunci să gustați o fărâmă din bucuria cu care noi am muncit zilele acestea.
(…). Din păcate, nici sărbătorile acestea legale nu ne-au fost prielnice, pentru că de 1 mai curieratul nu a funcționat, iar ieri a trebuit practic să trimitem toate comenzile. Probabil că sunteți câțiva dezamăgiți de faptul că nu ați primit coletele acum în prag de sărbătoare. Față de voi, chiar dacă nu este vina noastră, îmi cer mii de scuze”, a spus Gabriela Cristea, pe Facebook.
Internauții nu au iertat-o însă. Deși vedeta a explicat de ce unele comenzi nu vor ajunge la timp, se pare că unele persoane nu au putut trece cu vederea cele întâmplate. Sunt persoane care o acuză pe vedetă că nici măcar nu a trimis cozonacii.
Spre exemplu, o internaută spune că are și dovezi în acest sens. De asemenea, au fost și comentarii mai dure. Gabriela Cristea a mai fost acuzată că minte și că nu poate să își asume o responsabilitate.
„Firmele de curierat nu au primit niciun colet. Am dovada clară! Și dumneavoastră nici nu ați avut bunul simț să vă țineți telefonul deschis și nici măcar pe WhatsApp nu s-a răspuns. În ziua de Paște când dumneavoastră savurați cozonaci, eu am să mănânc pâine cu Nutela”, a fost unul dintre comentariile primite de Gabriela Cristea.